《咏写真》
唐代·徐夤

写得衰容似十全，闲开僧舍静时悬。瘦于南国从军日，

老却东堂射策年。潭底看身宁有异，镜中引影更无偏。

借将前辈真仪比，未愧金銮李谪仙。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。